Erstmois urkundlich erwähnt worn is Coburg 1056 in a Schenkungsurkundn  vom Land um Coburg vo da Poinkenigin Richeza an den Erzbischof Anno vo Köln. 1331 kriagt Coburg des Stådrecht und des Recht da eigna Gerichtsbarkeit vo Kaiser Ludwig dem Bayern valiehn. 22 Jåhr spada, im Jåhr 1353, erbt Markgraf Friedrich III. vo Meißen und somit des Haus Wettin vo dem Henneberger Grafn Heinrich de Herrschaft Coburg (Pflege Coburg). Im Stådwappn is 1430 da Heilige Mauritius. 1485 ghert Coburg nåch da Leipziger Teilung zum Land vo de Ernestiner. Wei de sächsischen Kurfiarsten de Reformation  untastützn, werd de selbige scho 1524 in Coburg eigführt. Im Jåhr 1530 verweilt Martin Luther a halbs Jåhr auf da Vestn Coburg, weil er am Reichstag zu Augschburg weng der geng eam verhängtn Acht net teilnehma kinna håt.